Alegzandra/wili-2018-roplus huggingface dataset:
Den mektige Radjaradja Tsjola og sonen hans Radjendra var viktige støttespelar for byggekunstutviklinga. Tiruvalisvaram-tempelet nær Tirunelveli er det eldste tempelet som inneheld alle dei typiske tjsolatrekka, som dvarapala, utskorne vernarar ved inngangen til tempelet. Tempelet er dekt av skulpturar og friser, nokre med komiske figurar. Heile gesimsen til tempeltårnet er utsmykka med ranker og lauv.

I 1893 la Rif-berbarar ei omleiring rundt Melilla, og 25 000 mann måtte settast ut mot dei. I åra som følgde var det fleire kampar mellom spanjolane og lokale folk, særleg om nokre gruver utanfor byen. Først i 1927 klarte spanjolane å få heilt kontroll over området.

Thumb Promontory er ein markant fjellutstikkar på nordsida av Lackey Ridge i Ohio Range. Thumb Promontory vart uoffisielt namngjeven av ei feltgruppe frå New Zealand Antarctic Research Program (NZARP) til Ohio Range, 1979-80. Namnet was formelt foreslått av geolog Margaret Bradshaw som deltok under den andre feltgruppa frå NZARP til området i 1983-84. Han fekk dette namnet fordi den øvre delen minna om ein tommel sett frå visse retningar.

Serenade nr. 3 for orkester i D-dur, K. 185, vart skriven av Wolfgang Amadeus Mozart i 1773. Stundom vert verket kalla Antretterserenaden. Truleg vart verket komponert som ein orkesterserenade til familievenen Judas Thaddäus Antretter,

Gregory hadde kjend medlemmane i The Human League i fleire år. Han hadde sunge og spelt bass i band med Ian Craig Marsh sidan 1973. Tidleg i 1981 vart han kontakta av Martyn Ware etter dei originale medlemmane i The Human League gjekk frå kvarandre, og han vart spurt om å bli med i Heaven 17, eit nytt band som oppstod etter The Human League.

Rødøy ligg mellom Svartisen og Norskehavet, og femnar om både fastland og fleire øyar og skjer. Kommunesenteret ligg på Vågaholmen, og det er konsentrasjon av befolkning i Kila, Jektvik, Øresvik, Nordvernes og Sørfjorden på fastlandet, og på øyane. På øyane er det mest folk på Rødøy, Gjerdøy, Storselsøy, Nordnesøy og Selsøyvik.

Mellikon er ein kommune i distriktet Zurzach i kantonen Aargau i Sveits. Kommunen har 241 innbyggjarar (2010) og eit areal på 3 km². Kommunesenteret ligg 357 meter over havet.

Midt i januar 2007 vart Klemetsen nummer fire i verdscupen i Lago di Tesero, hans beste verdscupplassering så langt. I VM 2007 i Sapporo kom han på 16. og 19. plass i dei individuelle tevlingane, men vann bronsen i lagkonkurransen saman med Espen Rian og førnemnde Petter Tande og Magnus Moan.

To kjende døme på pasifistiske aksjonar i oldtida er frå peloponnesarkrigen, som varte frå 431 til 404 f. Kr. Den eine var den fredelege protesten til Hegetorides av Thasos, den andre sexstreiken til dei atenske kvinnene som blei del av verdslitteraturen gjennom Aristofanes sin komedie Lysistrata.

I 1920- og 1930-åra vart det bygd tre massive betongkonstruksjonar, kjent som «Lyttande øyre». Dei er akustiske spegl, som skulle fungere som varselssystem ved ein eventuell fiendtleg invasjon. Dei fungerte ikkje særskild godt, og då radar vart tilgjengeleg vart dei lagt ned. English Heritage arbeider for å sørgje for at ålmenta skal få tilkomst til lyttestasjonane.
Både Slashdot og Scoop (når konfigurert på det viset) tillèt innlogga brukarar å poste anonymt, og dermed tilby selektiv anonymitet (til dømes for å unngå å verte flau eller rettslege skritt). Desse postane vert likevel assosiert med brukaren (slik at dei ikkje kan moderere sine eigne meldingar), og treng ikkje vere trygt dersom Slashdot mottek ei stevning frå retten.

Etter at kristendomen vart tillate på 300-talet, gjekk katakombane ut av bruk. Ein byrja i staden å opne kyrkjegardar. Etterkvart vart dei gamle katakombane gløymt; det er berre St. Sebastian-katakombane som alltid har vore tilgjengelege, noko som kjem av at inngangen ligg i kyrkja St. Sebastian utanfor bymurane. På 800-talet gjekk sarasenarar til åtak på Roma, og dei fleste relikvier vart flytta; dette bidrog til at det ikkje lenger var nokon grunn til å vitje katakombane.

Spelet vart først lansert 13. mars 2012 på PlayStation Network i USA. Ein «Collector's Edition» av spelet for PlayStation 3 vart gjeven ut 28. august 2012. I tillegg til spelet, har denne versjonen òg med dei tidlegare spela Flow og Flower, kommentarar frå utviklarane, kunst, galleri og musikk frå alle tre spela og nokre andre minispel. 30. september 2015 vart ein «Collector's Edition» gjeven ut for PlayStation 4, med same innhald som PlayStation 3-versjonen. I september 2012 lanserte Thatgamecompany og Sony ei bok med namnet The Art of Journey, laga av designleiaren til spelet Matt Nava, med deler av kunsten til spelet.

Det er noko forvirring om kven som skreiv basslinja i songen. John Deacon sa (i det japansk magasinet Musiclife i 1982, og i det førre nemnde franske magasinet) at David Bowie hadde laga linja. I eit nyare intervju, seier gitarist Brian May og trommeslagar Roger Taylor at det var Deacon som skreiv bassen. I følgje Bowie sjølv var basslinja alt skriven før han vart involvert. Han vart seinare sampla av Vanilla Ice på singelen hans «Ice Ice Baby» i 1990. Queen og Bowie fekk først honorar for denne singelen først etter singelen hadde vorte ein hit.

Evrytanía har sitt opphav i antikken. Det vart ein del av Romarriket og seinare ein del av Austromarriket. I ein periode på 1200-talet vart det styrt av frankarane før Det osmanske riket erobra område på 1300-talet. I motsetnad til det meste av Hellas på denne tida var området rundt Ágrafa nesten heilt sjølvstyrt. Etter 400 år under osmansk styre vart Evrytanía igjen ein del av Hellas etter den greske sjølvstendekrigen. Økonomien betra seg med jordbruk, men landsbyane var framleis fattige. Området vart råka av den andre verdskrigen og seinare av den greske borgarkrigen. Mot slutten av 1940-talet vart det fred i området og økonomien blømde, sjølv om innbyggjartalet i landsbyane minka. Området fekk elektrisitet, radiokommunikasjon, motortransport og betre vegar i 1950-åra.

Hollywood Records remiksa songen for 1992-utgåva av Classic Queen. Denne versjonen hadde betre lydkvalitet, men har fjerna Mercury sin «that's okay!» kring 0:53.
Palagonitt er ein brun til gul lavabergart og består hovudsakleg av omdanna vulkansk glas, og minnar om obsidian, men har ein basaltisk samansetnad. Han vert danna ved lavautstrøyming i vatn eller under is. Vatnet går raskt over i vassdamp ved kontakt med den varme lavaen, og dei små lava-brotstykka reagerer med dampen og danner dei lyse kjeglene av palagonitt-tuff som er vanleg i område der basaltiske utbrot kjem i kontakt med vatn. Eit døme finn ein i dei pyroklastiske kjeglene på Galapagosøyane. Charles Darwin kjente igjen opphavet til desse steinane då han vitja øyane. På Island finst òg palagonitt, spesielt der basaltisk lava har strøymd ut under isbrear og vatn.

Bygland er ein kommune i Aust-Agder fylke. Kommunen grensar i nord mot Valle, i aust mot Fyresdal og Åmli, i sør mot Birkenes og Evje og Hornnes, og i vest mot Åseral, Kvinesdal og Sirdal.

Etter erobringa av Praha av bayerske og franske troppar den 26. november 1741, erklærte kurfyrste Karl Albert av Bayern seg konge av Böhmen. Karl Albert vart vald til keisar Karl VII av Det tysk-romerske riket den 24. januar 1742 og vart krona den 12. februar.

Rio Mijares er ei elv i Spania, som spring ut i Sierra de Gúdar i kommunen El Castellar (provinsen Teruel). Ho oppstår der fleire elvar renn saman om lag 1600 meter over havet, og har ei lengd på 156 km.

Jarle Nilsen (fødd 22. september 1966) er ein norsk lokalpolitikar som var ordførar i Utsira kommune frå 2007 til 2012. Han representerte Felleslista.

Dagbladet Information er ei dansk avis som kjem ut dagleg i København. Avisa, som vel kan seiast å høyre til på den venstre sida i det idépolitiske landskapet, er utan tilknyting til politiske parti eller særskilde økonomiske interesser. Avisa samarbeidar redaksjonelt med dei britiske avisene The Guardian og The Observer.

Utanom Heaven 17 har Gregory vore medlem av banda Ugly og Honeyroot, og har arbeidd med ABC, Tina Turner, Grace Jones, Propaganda, Terence Trent D'Arby, Ultravox, La Roux og John Lydon. Han har òg skrive mykje musikk for radio, fjernsyn og film.

Denne artikkelen inneheld stoff som er offentleg eige frå United States Geological Survey-artikkelen «Sage Nunataks» (innhald frå Geographic Names Information System).

Puffinus-lirer kjem på land på øyar og fuglefjell berre for å hekke. Dei er nattlege under i hekkeperioden, føretrekk netter utan måneskin for å redusere predasjonen. Dei hekkar i hòler og gjev ofte uhyggelege kallerop ved aktivitet om natta. Dei legg eitt kvitt egg. Dei lever av fisk, blekksprut og anna pelagisk føde. Desse artane vil ofte følgje kval for å plukke fisk som vert forstyrra av kvalane, og nokre følgjer fiskebåtar for å ta utkast.

Fjerdingby er eit tettbygd område som er kommunesenteret i Rælingen kommune på Romerike i Akershus. Her ligg mellom anna Rælingen rådhus og eit stort idrettsanlegg, Marikollen idrettspark, med Marikollen skisenter for hopp og alpin skisport, og med fotballbanar som òg vert kalla Rælingen stadion. Marikollen ungdomsskole ligg rett i nærleiken av idrettsparken.
Jidda vart først viktig kring år 647 evt., då den tredje muslimske kalifen, Uthman Ibn Affan (عثمان بن عفان), omgjorde byen til hamnebyen for Mekka i staden for Al Shoaiba sørvest for Mekka. Sidan då har Jidda vore hovudbyen i den historiske provinsen Hijaz og ei historisk hamn for pilegrimar som kom sjøvegen under pilegrimsreisa hajj til Mekka.

Desimalbrøkar vert vanlegvis skriven utan ein nemnar, og desimalskiljeteiknet vert sett inn til høgre for teljaren (med framforstilt null) om naudsynt).

Eit av to amerikanske konsultat i Saudi-Arabia ligg i Jidda, i tillegg til konsultat for 67 andre land, som Afghanistan, Storbritannia, Indonesia, Frankrike, Tyskland, Hellas, Tyrkia, Filippinane, India, Pakistan, Bangladesh, Italia, Russland og Folkerepublikken Kina, i tillegg til land i Organisasjonen for islamsk samarbeid og Den arabiske ligaen.

Av tillitsverv kan nemnast at Karlsen var formann 1948-53 i Sør-Trøndelag Tjenestemannslag, landsstyremedlem 1951-66 i Norsk Tjenestemannslag og 1958-66 medlem i representantskapet i Landsorganisasjonen.

Alfred Brendel (fødd 5. januar 1931) er ein austerriksk konsertpianist, poet og forfattar. Brendel er fødd i Tsjekkoslovakia og er i dag britisk statsborgar.

Per Tang (1948) «Bakke» – i: Norsk Allkunnebok, bind I (red. Arnulv Sudman), s. 744-745 – Fonna, Oslo [sidetalet viser til kolonnetal (to kolonnar pr. side)].

Topol M har fått fleire nye system som skal gjera det i stand til å unngå rakettforsvarssystem. Raketten kan gjera unnamanøvrer for å unngå å treff av konvensjonelle våpen, og ber med seg ulike hjelpemiddel for å unngå varmesøkande våpen. Missilet er skjerma mot EMP, stråling og kjernefysiske detonasjonar utanfor ein radius på 500 meter, og er designa for å tola treff frå alle kjende laservåpen.

Songen vart i 2005 spelt av dei amerikanske alternative rockebanda The Used og My Chemical Romance i lag for til støtte for tsunamien dette året. Songen var opphavleg berre tilgjengeleg for nedlasting, men vart sidan gjeven ut som bonusspor på 2005-utgåva av The Used-albumet In Love and Death og vart mykje spelt på radio i 2005.

Russlands fremste målskårarar var Anna Karejeva og Jelena Poljonova, begge med 6 nettkjenningar. Elles skåra Ljudmila Postnova 4 gongar, Jana Uskova og Emilija Turej 3, Jekaterina Andrjutsjina og Irina Poltoratskaja 2, Olga Levina, Oksana Romenskaja og Polina Vjakhireva 1 gong, medan Jelena Dmitrijeva og Nadezjda Muravjova var mållause. Inna Suslina og Marija Sidorova var målvakter. Irina Bliznova og Natalija Sjipilova sat på tribunen.
Live in Australia with the Melbourne Symphony Orchestra er eit konsertalbum av Elton John og Melbourne Symphony Orchestra spelt inn i Sydney Entertainment Centre den 14. desember 1986. Konserten var den siste av ei rekkje konsertar gjennomført dei siste to månadane av 1986. Konsertane bestod av to sett: det første med Elton og det 14 mann store bandet hans, inkludert korvokalistar og ei blåserekkje, samt det prangande scenekostymet hans med Mohawk- og Tina Turner-parykkar og underleg augesminke. Det andre var med John, bandet hans og det 88 mann store Melbourne Symphony Orchestra. Dette var det siste albumet til Elton med det opphavlege vokaleregisteret hans, før han måtte ha ein halsoperasjon i januar 1987.

SS-27 - RT-2UTTKh «Topol-M» (russisk: РТ-2УТТХ «Тополь-М») er eit av dei nyaste russiske interkontinentale ballistiske missila, og det første som er utvikla etter oppløysinga av Sovjetunionen. Missilet har av NATO fått NATO-kallenamn STALIN. «Topol» (тополь) er russisk for poppel. Våpenet er utvikla av Moskvas Termoteknologiske institutt, og kjem i både silo-versjon (SS-27 silo) og for mobil avfyringsrampe (SS-27 M1).

Scrooge; or Marley's Ghost (1901), kort stumfilm regissert av Walter R. Booth med ukejnde skodespelarar. Den eldste filmatiseringa av forteljinga.

Ein ideell gass er ein hypotetisk gass som består av identiske molekyl som ikkje påverkar kvarandre. Den indre potensielle energien er lik null.

Le Deuxième Sexe (omsett til bokmål : Det annet kjønn)) vart utgjeven i Paris i 1949 og vert rekna som ei av dei viktigaste feministiske bøkene.

Ein idealgass er ein gass der denne formelen er heilt nøyaktig kvar gong. I ein idealgass påverkar ikkje molekyla kvarandre og den indre potensielle energien er lik null.

Habitatet i hekkeområdet blir kjenneteikna av korte somrar og hardt klima, vegetasjonen kan vere avgrensa til tundragras og urter, mosar og lav, lågtveksande bjørk og dvergvier. Gjæsene held seg hovudsakleg på eller ved småøyar som ligg i større innsjøar slik at dei får vern mot rovdyr. Vidder, myrar og landbruksareal pregar det føretrekte habitatet om vinteren.

Kendal stasjon betener Windermere Branch Line, og har samband til Windermere i nord og Oxenholme og Lancaster i sør. Det er omkring tolv kilometer til motorvegen M6. Hovudvegen A65 stoppar i Kendal, medan A6 går gjennom byen.

Saura er ei bygd på søraustsida av Handnesøya i Nesna kommune. På staden er det butikk og kai. Butikken Vika Handel BA er eit andelslag som folk på Handnesøya eig. Også Handnesøya kapell ligg på Saura. Postnummeret er 8724 Saura.

Topol M er konstruert for anten å avfyrast frå ein forsterka rakettsilo eller frå ein sjølvdreven mobil rakettrampe med terrengkapasitet og høve for avfyring frå kvart og eit punkt på ruta sin.
Alfa Arietis (α Ari, α Arietis) er den mest lyssterke stjerna nord i stjernebiletet Vêren. Ho har det tradisjonelle namnet Hamal, som kjem frå det arabiske uttrykket for «vêrhovudet», og Flamsteednemninga 13 Arietis. Med ein tilsynelatande storleiksklasse på 2,0, er ho av dei mest lyssterke stjernene på nattehimmelen. Basert på parallaksemålingar med Hipparkos-satellitten, ligg α Arietis kring 65,8 lysår frå jorda. Ho er ei kjempestjerne som kan ha ein planet i omlaup med masse større enn Jupiter.

Mevo Hama (hebraisk מְבוֹא חַמָּה) er ei israelsk busetjing og ein kibbutz sør i Golanhøgdene. Han er den sørlegaste landsbyen i Golan og ligg berre 2 km frå Genesaretsjøen i ei høgd 350 meter over havet. Han er styrt under Golan regionale kommune. Det internasjonale samfunnet reknar israelske busetjingar i Golanhøgdene som ulovlege etter internasjonal rett, men dei israelske styresmaktene motset seg dette.

Elva munnar ut i Middelhavet og dannar ein slags lagune ved munningen som er om lag 90 meter brei. Elva har eit nedslagsfelt på 4028 km² og ei middelvassføring på 14,72 m³/s.

Gjennom vel hundre år har arbeidet for nynorsk mål i skule, kyrkje og samfunn vore sentrale arbeidsfelt. Meir generell folkeopplysing har i periodar vore like så viktig for laget.

Eskimogjæser er vegetarianarar og lever av røter, av skot og frø frå arktiske grasartar, og urter og grøne delane av vassplanter som til dømes storr, Carex. Under vinteropphaldet er òg grasfrø og småbiter av røter viktige delar av kosthaldet, i tillegg beitar dei på dyrka mark.

Eftestøl var fødd på garden i Fjotland med same namn, der faren var sjølveigande gardbrukar. Sjølv vart han seminarist frå Kristiansand i 1882. Dei neste åtte åra var han lærar i folkeskulen, i Hægebostad og i Hedrum. Åra 1890 til 1894 var han lærar ved Elverum privatskule, styrar dei tre siste åra. I året 1892 opna han Elverum lærarskule, ein skule han styrte til 1907. Frå 1907 var han skuledirektør i Hamar stift, den fyrste skuledirektøren i landet utan akademisk utdanning og teologisk embetseksamen.

I Jidda ligg kontra til fire store arabiskspråklege aviser, Asharq Al-Awsat, Al Madina, Okaz og Al Bilad, i tillegg til to store engelskspråklege aviser, Saudi Gazette og Arab News. Okaz og Al-Madina er dei største avisene i Jidda og somme andre saudiarabiske byar, med over ein million lesarar. Fokuset deira er hovudsakleg lokalt.

Forst på tysk, fransk og italiensk i det nettbaserte Historisches Lexikon der Schweiz/Dictionnaire historique de la Suisse/Dizionario storico della Svizzera.

Mourniés (gresk Μουρνιές) er ein distriktsby i periferieininga Khaniá i periferien Kreta i Hellas. Mourniés var hovudsete i den tidlegare kommunen Elevthérios Venizélos, som frå 2011 inngår som ei kommunaleining i kommunen Khaniá.

Ved påskemåltid i den kristne verda kan ein servera heilsteikt lam, lammesteik, lammesuppe eller andre retter, som den rumenske drob de miel, ein haggisliknande rett.
Stjertmeis (Aegithalos caudatus) er ein meiseliknande sporvefugl i stjertmeisfamilien. Fuglen er utbreidd i mesteparten av skogbeltet i palearktis, med unnatak av Island og Nord-Afrika. I Noreg finst fuglen i lauv- og blandingsskog i Sør-Noreg nord til Trondheimsfjorden, meir spreidd lengre nord og i Nordland og Troms. Han er ein sjeldan streiffugl i Finnmark. Hekkeområda er som oftast frodige og høgproduktive lokalitetar, ofte med høgstamma skog. Arten hekkar sjeldan i dei ytre og mest eksponerte kystområda på Vestlandet og i Trøndelag. Stjertmeisa likar best fuktige biotopar som t.d. orebelter langs vassdrag, bekkedalar og sumpskogområde. Fuglane treng ikkje større samanhengande skogområde og finn gode hekkelokalitetar i lauvskogrike kulturlandskap, spesielt der det framleis finst våtmarker.

Jidda ligg på den saudiarabiske kystsletta ved Raudehavet, kalla Tihamah, og i regionen Hijazi Tihama (arabisk تهامة الحجاز), som er den lågare delen av Hijazfjella. Historisk, politisk, og kulturelt var Jidda ein storby i Hejaz vilayet, Kongedømet Hejaz og andre regionale, politiske einingar. Han er den 100. største byen i verda etter areal.

Boksen er ei samling av 24 sjeldne og 30 heilt nye songar. Kvar disk er meint som kvar si eiga samling. Den første består av røffare rock- og bluessongar, den andre med meir melankolske songar og balladar og den tredje med meir eksperimentelle songar.

Gjennom Hønse-Lovisa viste Oscar Braaten eit døme på nestekjærleik i praksis, og eit opprør mot samfunnsnormene som verka mot einslege mødre og ungane deira.

Agnostikaren Le Goff plasserte seg i ein lik avstand mellom dei som talar nedsetjande om mellomalderen og dei som forsvarar den. Han argumenterte for at mellomalderen danna ein eigen sivilisasjon.

Det tidlege arbeidet hans som etablert fotograf viser sterk påverknad frå impresjonistisk målarkuinst. I 1915 endra Weston syn på fotografien etter eit møte med moderne kunst som fekk han til å forlate flatterande mørkeromsteknikkar til fordel for skarpleik og vektlegging av form og flate. Storformatet vart det viktigaste verktøyet hans og bilete vart kontaktkopiert for å gje att fine detaljer best mogeleg. I 1920-åra møtte Weston fotografar som Paul Strand og Alfred Stieglitz, samt meksikanske kunstnarar som Diego Rivera, David Siqueiros og José Orozco. Han byrja å arbeide med naturen si utforming (stilstudiar av skjel, oppskjerte grønsaker o.l.), i 1929 tok han sine første bilete av klippeformasjonar og tre ved Point Lobos i California. Av dei finaste arbeida hans er ein serie med akt og former i sand, teken ved Oceano i California. I 1932 slutta Weston seg til den påverknadsrike fotogruppen f 64. Weston framstår som ein av dei viktigaste fotografane på 1900-talet, og var den første fotografen som mottok eit Guggenheim-stipend (1937).
Foster Peninsula er ei høg isdekt halvøy mellom Palmerfjorden og Lamplughfjorden på austkysten av Palmer Land i Antarktis. Ho vart kartlagd av United States Geological Survey i 1974, og vart namngjeven av Advisory Committee on Antarctic Names etter Theodore D. Foster, ein oseanograf i United States Antarctic Research Program under International Weddell Sea Expedition i 1969. Han var leiar for laget som undersøkte Weddellhavet 1972–73 og 1974–75.

Den politiske inndelinga av Peru i regionar har endra seg frå tid til anna etter at nasjonen fekk sjølvstende frå Spania i 1821. Grunngjeving for endringar har vore desentralisering av administrasjon og auke i folkesetningar, særleg i Lima.

Polman var aktiv på heimlege Arnhem 1899 til 2010. Etter ein sesong med VOC Amsterdam, melde ho overgang til SønderjyskE i Danmark. Ho spelte to sesongar på SønderjyskE, før turen gjekk vidare til Esbjerg, eit lag ho vart dansk seriemeister med i 2016.

Ozjerelje (russisk Ожере́лье) er ein by i Moskva oblast i Russland med om lag 10 000 innbyggjarar. Han ligg rundt 125 km sør for Moskva og 10 km søraust for Kasjira. Innbyggertal: 10 900 (2005 est.), 11 113 (folketelling 2002).

Den originale singellversjonen finst på disk tre på Bowie sin The Platinum Collection (2005), og var første gongen denne versjonen vart gjeven ut på ei Bowie-samling. Denne disken vart sidan seld separat som The Best of David Bowie 1980/1987 (2007).

Av verka han skreiv må ein særleg nemne Methodus incrementorum directa et inversa (1715), der ein finn den første systematiske framstillinga av differensialrekning og den kjende taylorformelen for utviklinga av ein funksjon i ei uendeleg rekkje, ei taylorrekkje.

Sovjetisk demonstrasjon av militær styrke mot Noreg i 1968 under Den kalde krigen starta 7. juni 1968, då 60-70 stridsvogner av typen T-54 rulla fram mot norskegrensa. 40 kanoner og over 400 andre kjøretøy deltok òg.

Songen nyttar eit enkelt dobbel vokalspor for å skape ei melodiøs kjensle. Songen nyttar ein standard Am G D C progresjon for versa før han går over i ein G C D progresjon for refrenget.

Vegen forlet Gaupnefjorden i retning sørvest og passerer Hafslo og Sogndal, vidare langs nordsida av Sogndalsfjorden og Sognefjorden forbi Hermansverk og Leikanger til Hella og med ferje over Fjærlandsfjorden. Han følgjer nordsida av Sognefjorden vidare vestover frå Dragsvik og Balestrand til Lånefjorden, frå der går han i tunnel til Høyanger og vidare langs Sognefjorden igjen til Vadheim der han møter E39.

Melilla (berber Tamelilt) er ein autonom by i Spania som ligg på nordkysten av Nord-Afrika ved Middelhavet. Han vart rekna som ein del av provinsen Málaga fram til 14. mars 1995, då byen fekk status som autonom by.

Simone Lucie-Ernestine-Marie-Bertrand de Beauvoir var fødd i Paris. Ho studerte filosofi på Sorbonne-universitetet frå 1927 til 1929, der ho berre 21 år gammal, og såleis som den yngste nokon gong, bestod den konkurranseprega agrégation-eksamenen. Her blei ho nr. to – berre overgått av Jean-Paul Sartre, som gjekk på same skule (det var likevel hans andre forsøk på den eksamenen).
I motsetnad til tidlegare album, er dette mindre rock-orientert og vart av Pop sagt å vere «eit rolegare album med jazz-overtonar» med stilar påverka av New Orleans-jazzartistar som Louis Armstrong og Jelly Roll Morton. Pop innrømde òg at albumet var eit svar på at han var «dritlei å lytte til idiotar med gitarar som hamra ut dritmusikk».

Estavana Polman (fødd 5. august 1992) er ein nederlandsk handballspelar frå Arnhem som sidan 2013 spelar på den danske klubben Esbjerg. Rykkromspelaren vann VM-sølv 2015 og EM-sølv 2016 med Nederland.

Hutchins Nunataks er ei gruppe nunatakar med ei høgd opp mot kring 1200 moh, 12 nautiske mil nord-nordaust for Mount Leek i Hauberg Mountains sør i Palmer Land i Antarktis. Dei vart kartlagde av US Geological Survey (USGS) frå landmålingar og flyfotografi tekne av U.S. Navy i 1961–67. Nunatakane vart vitja i desember 1977 av eit geologisk lag frå USGS, leia av P.D. Rowley, og kalla opp etter kapteinløytnant John R. Hutchins i US Navy, flykaptein på eit LC-130-fly som støtta gruppa.

Jidda har ørkenklima (BWh) i Köppen si klimaklassifisering. I motsetnad til andre saudiarabiske byar, har Jidda framleis høge temperaturar om vinteren, og kan varierer frå 15 ºC om natta til 28 ºC om ettermiddagen. Sommartemperaturane er særs høge, og når ofte opp i 45 ºC på ettermiddagen og fell til 30 ºC om natta. Det kjem særs lite nedbør i Jidda, og det vesle som kjem, kjem som regel i november og desember. Ein kan stundom få kraftige torevêr om vinteren. Torevêret i desember 2008 var det største i manns minne, og det kom då kring 75 mm på kort tid. Den lågaste temperaturen som er målt i Jidda var 11,0 ºC i mars 1983. Varmerekorden i Jidda er 49,0 ºC frå 9. juni 1961.

Orsa er ein svensk tettstad og centralort i Orsa kommun i Dalarnas län i landskapet Dalarna, 15 km nord for Mora. I 2011 hadde tettstaden 5 308 innbyggjarar.

Breistein-Valestrandsfossen er eit ferjesamband på riksveg 567 mellom Valestrandsfossen på Osterøy og Breistein i Åsane i Bergen kommune. Ruta vart starta opp i 1932, og har vore i kontinuerleg drift sidan då. Ferjesambandet vert i dag drive av Osterøy Ferjeselskap med M/F «Ole Bull».

2. Med «naturleg førekommande» tar ein berre omsyn til dei geologiske ressursane. Metall som kjem frå t.d. metallgjenvinning blir ikkje rekna som malmar.

I tillegg til bikubar vart det funne restar av bier og bilarver og pupper. Ved hjelp av DNA frå restane av bier på staden, fann forskarar i 2010 at biene var underartar som likna på anatolisk bier, som ein no berre finn i dagens Tyrkia. Det kan hende at beitelandet til biene har endra seg, men meir truleg er det at innbyggjarane i Tel Rehov importerte bier fordi dei var mindre aggressive enn dei lokale bien og høvde betre for honningutbytte (tre ti låtte gonger meir enn naturlege israelske bier).
Etter hendingane i Kairo i 1254 og oppløysinga av Ajjubideriket, vart Hijaz ein del av Mamelukksultanatet. Den portugisiske utforskaren Vasco da Gama, som segla rundt Kapp Det gode håp og over Indiahavet til kysten av Malabar og Calicut, gjekk til åtak på flåtar som førte varer og muslimske pilegrimar frå India til Raudehavet, og innjaga skrekk i dei kringliggande makthavarane. Prinsane i Gujarat og Jemen bad Egypt om hjelp. Sultanen Al-Ashraf Qansuh al-Ghawri utrusta så ein flåte på 50 fartøy under admiralen sin, Hussein kurdaren. Det vart etter kort tid bygd ein steinmur i Jidda med hjelp av tvangsarbeid, som ei hamn for folk som flykta frå portugisarane, slik at Arabia og Raudehavet vart verna. Delar av bymuren står framleis i dag i gamlebyen. Sjølv om portugisarane vart drivne bort frå byen, tok dei flåtane som segla i Indiahavet. Dette synte seg mellom anna i slaget ved Diu mellom portugisarane og dei arabiske mamelukkane. Gravplassen til den portugisiske soldatane ligg framleis i gamlebyen i dag og vert omtalt som Dei kristne gravene.

Filmen har fått fleire César du cinéma, ein fransk årleg heiderspris som vart skipa i 1976 for å heidre dei beste franske filmproduksjonane:

Kärdla vart først nemnd i 1564 som ein landsby busett av svenskar. Han blømde då det vart opna ein tekstilfabrikk her i 1830. Ei hamn vart bygt i 1849. Både hamna og fabrikken vart øydelagd under den andre verdskrigen. Kärdla vart offisielt ein kommune i 1920 og ein by i 1938.

Nilsen er også medlem av Arbeiderpartiet og representerer partiet i fylkestinget i Rogaland. Sommaren 2012 valde han å trekka seg frå ordførarvervet for å få bedre tid til familien og til fylkestingsvervet. Varaordførar Marte Eide Klovning overtok stillinga.

Den historiske årsaka til namnet er at ein tidlegare brukte ei line med knopar til å måle fart. Lina vart lagt ut i den farten fartøyet bevega seg med, og knopar på lina vart talde i eit halvt minutt (30 s). Avstanden mellom to knopar på lina må vere 15,43 m om farten skal reknast til nautisk mil per time, fordi det er 120 halvminutt i ein time, og 1852 m / 120 = 15,43 m.

Utviklarane la vekt på ein minimalistiske design; dei prøvde å fjerna alle spelelement som kunne vera i konflikt med kvarandre, slik at spelet vekte dei tilsikta kjenslene hos spelaren. Minimalismen skulle få spelet til å kjennast intuitivt for spelaren, uansett om spelaren var ein erfaren spelar av videospel eller ikkje hadde spelt i det heile. Dermed kunne spelarane utforska spelet slik dei ynskte utan direkte instruksjonar.

Journey fekk nokre av dei beste spelkritikkane i 2012, og fleire kritikarar peikte på spelet sitt visuelle uttrykk og musikk, som vart vurdert som eit heilskapleg kunstverk. Dei roste òg kjensla av kameratskap som utvikla seg mellom spelarar. Journey har vunne fleire prisar, blant anna fleire for årets spel i 2012. Lydsporet til spelet vart òg nominert til Grammy i 2013 i kategorien «Best Score Soundtrack for Visual Media», men vann ikkje prisen.
Det første sporet etter eit mållag i Vefsn finn vi i 1870, og laget blei truleg stifta sist i 1860-åra. Sentral i arbeidet den gongen var lensmann C.M. Havig. Ein annan inspirator kan ha vore lærarskolestyrar Johannes Belsheim, han var ei tid i 1860-åra styrar av Vefsn seminarium i Mosjøen, og i 1864 heldt han 17. mai-tale på landsmål i Vefsn. Styret i dette mållaget var lensmann C.M. Havig, gardbrukar Jakob Hansson, Bjørnålia, og gardbrukar Lars Benjaminsson, Eiterholmen. Dette mållaget gjekk inn etter få år.

Namnet Gerhard har gammalhøgtysk opphav og er sett saman av ger, 'sverd', og harti, 'hard, sterk'. Den nederlandske forma Geert har kvinneforma Geertje.

Palmerston North dekkjer eit område på 325,94 km² og ein million menneske bur innanfor ein radius på 100 km. Byen ligg om lag 140 km nord for hovudstaden Wellington, i den austlege delen av Manawatu Plains, og nær den nordlege breidda til elva Manawatu River. Han ligg 35 km frå elvemunningen, og 12 km frå Manawatu Gorge.

Då Tokugawashogunatet blei danna i 1603 fekk Edo status som regjeringsby, sjølv om keisaren framleis budde i Kyoto. Derfor hadde Kyoto framleis status som den formelle hovudstaden. Då shogunatet fall i 1868 gav keisaren orde om at byen skulle byte namn til Tokyo, 'den austlege hovudstaden'. Kyoto var framleis 'den vestlege hovudstaden', men nå fekk Tokyo status som formell hovudstad. Likevel blei ikkje Tokyo allment akseptert som hovudstaden før i 1869.

I motsetnad til andre spel, der dei ulike songane har ulike tema i tilhøve til kven og kor ein er, valde Wintory å basera alle songane på same tema for spelaren og reisa. Wintory skildra musikken som «Ein stor cellokonsert der du er solospelaren og resten av instrumenta representerer verda rundt deg». Sjølv om kunsten til spelet og musikken er basert på fleire kulturar, prøvde Wintory å fjerna openberre kulturelle referansar for å få musikken til å «høyrast så universal og kulturlaus som mogleg». Tina Guo er cellisten på lydsporet. Ho er ein nær ven av Wintory og framførte songen «Woven Variations» med han, ein åtte minutt lang orkesterversjon av Journeys lydspor. Alle songane i lydsporet vart spelt inn med fullt orkester.

Kendal ligg ved elva Kent, og er omgjeven av låge åsar. Han ligg rett utanfor nasjonalparken Lake District, og blir ofte rekna med til parken fordi mange turistar brukar han som base under turar. Sidan han er omgjeve av landsbygd har byen lenge vore eit viktig handelssenter for området.

Det var 44 870 sysselsette i Palmerston North i februar 2006, 2,5% av arbeidsstokken på New Zealand. Dei største verksemdene, sett i høve til talet på tilsette, var helsevesen og offentlege tenester, som utgjorde 14,9% av arbeidstakarane i byen. Detaljhandelen sysselsette 13,3% av dei tilsette i byen.

WLAN-prosjektet har som mål at heile Lahti sentrum og Salpausselkä stadion skal utgjere eit ope trådlaust nett, tilgjengeleg for alle (engl. open access wirelessa local area network).
Knut Wigert var òg engasjert ved NRK Fjernsynsteatret, der han spelte Kong Lear, John Gabriel Borkman, biletkoggar Rubek i Når vi døde vågner, assessor Brack i Hedda Gabler, Bygmester Solness og Frithjof Nansen. Han spelte òg Rosmer i Rosmersholm i London for BBC saman med Peggy Ashcroft.

Charli Baltimore & Mase spelte ein rapversjon kalla «Ice» (basert på dei same samplingane som Vanilla Ice nytta for «Ice Ice Baby») for albumet Cold As Ice.

Klaus Egge var ein viktig figur i norsk kulturliv. Han var formann i Norsk Komponistforening i perioden 1945–72, og var det òg i Norges Kunstnerråd, TONO, Statens Musikkråd og Norges Nasjonale Musikkomité. I tillegg var han styremedlem i Nordisk Komponistråd og International Music Council. Han fekk kunstnarløn frå 1949. I 1972 vart han tildelt Norsk kulturråds ærespris. Han var kommandør av St. Olavs Orden og av Den islandske Falkeorden. I 1978 fekk han Lindemanprisen.

Middelthun studerte i København og i Roma, der han budde i fleire år. Til Det Norske Studentersamfund laga han portrettbyster av både Henrik Wergeland og Johan Sebastian Welhaven, den siste eit reint meisterverk.

Den opphavlege haldeplassen, Slæbende Platformstoppested, vart opna 11. september 1873, og låg ein annan stad enn noverande haldeplassen, rett på austsida av jarnbanebrua over Slependveien. På 1890-talet vart det bygd ein liten ekspedisjonsbygning i tre ved Slæbende Platformstoppested, slik at haldeplassen vart som ein stasjon.

Då arbeidet byrja, forventa Sony at spelet skulle ha vore ferdig i løpet av eitt år, men det tok tre år før arbeidet var over. Thatgamecompany visste at det var urealistisk å utvikla spelet i løpet av eitt år. Utviklinga tok lengre tid enn Sony forventa på grunn av samarbeidsproblem i Thatgamecompany, der staben i løpet av arbeidet vart utvida frå sju til 18 personar. På slutten av det andre året, då kontrakten med Sony hadde laupt ut, var spelet enno ikkje ferdig og kontrakten med Sony vart difor forlengt med eitt år.

Føda er hovudsakleg virvellause dyr, men dei kan òg beite på grasfrø og små frukter av buskar og blomsterplantar i slektene Gaultheria og Coprosma. Blant byttedyra er biller, sommarfugllarver, edderkoppar, skolopenderar og larver av møll og vårfluger.

Transportsystemet i Suva består for det meste av bussar og drosjar. Det går også ferjer herifrå til dei andre Fiji-øyane. På øya Viti Levu ligg også lufthamna Nausori International Airport.
Fjellklatresmetten er ein relativt liten sporvefugl, ca. 10 centimeter i kroppslengd. Arten viser kjønnsdimorfisme, hannen veg 16 gram, hoa er større, 20 g. Hannen er grågrøn på oversida, lys brungrøn på undersida og han har eit gult område på kroppssidene. Hoa har eit meir olivenbrunt preg. Felles for kjønna er stutt hale, avrunda venger, kremgul augebrunstripe, svart, rettpeikande nebb og lange, bleike bein. Det finst geografiske variasjonar i fjørdrakta ved at fuglar sentralt i utbreiingsområdet er mest brunlege, og i andre område har dei meir grøn fargefase, som i nordvestre Nelson-regionen. Eit karakteristisk trekk er vanen dei har med å gynge opp og ned med kroppen. Dei er dårlege flygarar, nett som skogklatresmetten, dei flyg sjeldan meir enn to meter over bakken eller over avstandar meir enn 30 meter. Dei er svært bakkelevande, og beitar i låg krattskog eller i opne urer i alpine område.

Hausten 1993 fekk Halvorsen andreplassen på Aust-Agder Arbeidarparti si valliste til Stortinget. Han var då nærast «sikra» stortingsplass, etter to periodar som fyrste vararepresentant. Med attval i 1997 og 2001 hadde han sete i Stortinget til hausten 2005. Dei fyrste fire åra var han medlem i Næringskomiteen, medan han i tida 1997-2005 var medlem i Forsvarskomiteen. Arbeidarpartiet sin fylkessekretær i Aust-Agder omtala han som «en sterk forkjemper for å bevare forsvarsanlegg i landsdelen» til NRK i 2006.

Valperioden 1910-12 var han varamann til Stortinget frå Tune krins. Sidan var han i perioden 1916-18 fast tingmann frå same einmannskrinsen, som representant for Høgre. Han var medlem i Protokollkomiteen.

Framlegget bestod av 39 bokstavar, 29 for konsonantar og 10 for vokalar. I tillegg kom diakritiske merke for palatalisering, lengde og [aspirasjon] (pridyxanija).

Ein kan finne brunskulderloa over det meste av Australia inklusive Tasmania der det finst vatn, dei held seg rundt ferskvassdammar, plassar med søle, sumpar eller ved innsjøar, enten aleine eller i småflokkar. På Nordøya finst denne arten spreidd ved elver, innsjøar i estuar i nord mot Bay of Plenty og i søraust. Dei få, ca. 300 individa på Sørøya lever på austsida av øya. Brunskulderloer er i ei viss grad standfuglar som passar eit territorium året rundt, men mange kan danne flokkar om vinteren for beiting.

Järpen er ein tettstad i Jämtlands län i Jämtland i Sverige. Det er Åre kommuns administrasjonssenter og i 2005 hadde tettstaden 1 439 innbyggjarar.

Urd var eit norsk vekeblad særleg retta inn mot kvinner som kom ut i tida frå 1897 til 1958. Bladet handla særleg om litteratur og kultur, men inneheldt også folkeopplysing og familiestoff. Det hadde ein kristen og borgarleg profil og fremja ei moderat form for kvinnesak.

Alfa Arietis skin kring 91 gonger sterkare enn sola frå den ytre envelopen med ein effektiv temperatur på 4 480 K. Dette er kjøligare enn soloverflata, som gjev ho ein oransje farge til ei klasse K-stjerne. Ein trur at ho kan vere noko variabel, med ein amplitude på 0,06 magnitude.
Byen har ei historisk tilknytting til den britiske kongefamilien, noko som har gjort at han har fått tittelen Royal Town då han var eit eige distrikt og ein del av Warwickshire. I 1974 vart Sutton Coldfield ein del av Birmingham og det størrre West Midlands.

Denne artikkelen inneheld stoff som er offentleg eige frå United States Geological Survey-artikkelen «Comer Crag» (innhald frå Geographic Names Information System).

To elvar renn gjennom Mulhouse, Doller og Ill, begge sideelvar til Rhinen. Byvåpenet synar eit vasshjul, då legenda vil ha det til at byen vart skipa kring ei vassmølle.

Kong Hussein erklærte Kongedømet Hejaz. Seinare var Hussein involvert i ein krig med Ibn Saud, som var sultan i Nejd. Hussein abdiserte etter at Mekka falt i desember 1924, og sonen Ali bin Hussein vart den nye kongen.

Amka eller Amqa (עַמְקָה arabisk عمقا) er ein moshav i Matte Asher regionale kommune i Nord distrikt i Israel, nær Akko. Den jødiske landsbyen ligg omtrent der den tidlegare palestinsk-arabiske landsbyen hadde lege. Denne vart avfolka under den arabisk-israelske krigen 1948. Jeminittiske jødar, som kom frå Jemen, grunnla landsbyen Amka i 1949.

Den mannlege samfunnsordenen sørgjer for at kvinner ikkje kan gjere noko med dette avhengighetsforholdet. Det nødvendige samarbeidet om oppgåver som heim og born gjer at kvinna ikkje kan bryte ut av undertrykkinga, men må underordnast «patriarkatets samfunnsorden og verdiar». Kvinner kan difor ikkje som andre undertrykte grupper utan vidare bryte banda til undertrykkaren.

Distriktet Boudry omfattar femten kommunar. Peseux og Colombier er dei to kommunane med meir enn 5 000 innbyggarar. Distriktet har namn etter den tredje mest folkerike kommunen; Boudry. Dei andre kommunane er Auvernier, Bevaix, Bôle, Brot-Dessous, Corcelles-Cormondrèche, Cortaillod, Fresens, Gorgier, Montalchez, Rochefort, Saint-Aubin-Sauges og Vaumarcus.

Urartu, Van-riket eller Ararat-riket var eit oldtidskongedøme som låg rundt Vansjøen på det armenske høglandet i austlege Anatolia. Riket fanst i tidleg jernalder, frå rundt 1000 f.Kr., eller tidlegare, og truleg fram til 585 f.Kr. Det hadde ei stordomstid på 800-talet f.Kr., men gjekk tilbake på 600-talet og blei til sist erobra av medarane på 500-talet f.Kr. Seinare blei det første riket kalla Armenia danna i same området.

Ken Scott, produsenten til Bowie, likte songen særs godt og meinte at Bowie burde lage eit album med barnesongar. Bowie syns det var ein god ide, men gjennom førte det aldri.

Fjorden strekkjer seg søraustover mot sjølve øya Dønna og her møter han tre andre fjordar. Søråsværfjorden kjem opp frå sørvest, på sørsida av Åsvær, Stifjorden går søraustover mot dei ytre delane av Ranfjorden, og Tomfjorden går nordaustover på søraustsida av Solvær.

Byen ligg ikkje berre ved Keisarkanalen og nær Kinas viktigaste naturlege vassveg Chang Jiang, men er er òg stoppestad på den viktige jernbanelinja Jinghubanen som går frå Beijing til Shanghai via mellom anna Tianjin, Jinan, Nanjing og Suzhou.
Etter dette reiste Veracini tilbake til Firenze, der han blei kapellmeister for kyrkjene San Pancrazio og San Gaetano. Han dreiv no mest med kyrkjemusikk, og dirigerte som oftast, sjølv om han stundom framleis opptrådde med fiolin. I 1768 døydde Veracini i fødebyen.

Ein katakombe er ein underjordisk gong med gravkammer i veggane. Ordet kjem frå gresk kata kumbas (= ved dalsøkket), og var eit skildrande namn på St. Sebastian-katakombane i Roma. Først på 1700-talet fekk ordet «katakombe» tydinga «underjordisk kristen gravplass».

Erik Hahr var byarkitekt i Västerås i åra 1909-1935. I denne perioden tok industrialiseringa til å prege byen. Den viktigaste nye verksemda i byen var ASEA, Allmänna Svenska Elektriska Aktiebolaget. Ei rekkje moderne bygg vart reist, til dømes Västerås rådhus komplett med eit klokketårn, teikna av Sven Ahlbom Dei sentrale delane av Västerås er utforma med gågater og torg. Torghandel går føre seg heile sommaren. Fleire gamle hus som tidlegare stod i bykjernen har vorte flytta til folkemuseet Vallby friluftsmuseum.

Alois Ennemoser vart fyrstemann på Watzespitze då han i 1869 klatra til topps åleine. Han nytta ei rute over isbre som i dag har smelta vekk. Alle ruter til topps på fjellet krev klatring.

Klemetsen debuterte i verdscupen nyårsdag i 2003. I januar 2005 vart han nummer sju i eit verdscuprenn i Schonach, hans beste plassering til dess. Han fekk plass i den norske VM-troppen og vart nummer 20 i den ordinære kombinertøvinga, før han 23. februar 2005 vart verdsmeister for Noreg i lagøvinga, saman med Petter Tande, Magnus Moan og Kristian Hammer. Under dei olympiske leikane i 2006 vart det ein ny 20. plass individuelt.

Eit par månader seinare erobra Ibn Saud, som opphavleg kom frå den sentrale provinsen Nejd, Medina og Jidda via ein avtale med innbyggjarane i Jedda etter det andre slaget ved Jidda. Han avsette Ali bin Hussein, som flykta til Bagdad, og slo seg til slutt ned i Amman i Jordan, der etterkomarane hans vart ein del av den hashemittiske kongefamilien.

Lopper (Siphonaptera) er ein orden av vengelause insekt som lever som utvendige parasittar ved å suga blod av pattedyr og fuglar. Munndelane deira er utvikla for å stikka gjennom hud og skinn og suga ut blod.

Eidselva ligg i Nome kommune i Telemark. Ho har utspringet sitt i Flåvatn, og munnar ut i Norsjø ved Ulefoss. Elva høyrer til Skiensvassdraget, og er ein viktig del av Telemarkskanalen. På strekninga frå Ulefoss opp til Flåvatn er det bygd fem sluseanlegg (14 slusekammer), med total løftehøgd på om lag 57 meter.

Red Sovine, ein countrysongar som er mest kjend for sentimentale songar og lastebilsongar, har ein song som er forholdsvis lik Clapton sin song. Han tok songen til 70. plass på countrylista i 1978. Andre som har spelt songen er The Seldom Scene, Rod Stewart og Don Williams.

Västerås er ein by i Sverige. Byen Västerås ligg i Västerås kommun, i landskapet Västmanland. Västerås er administrasjonsstad for länet Västmanlands län og for Västerås kommune. Byen er òg stiftsby i Västerås bispedøme. Västerås er femte største by i Sverige med 107 005 innebyggjarar (2005).
Andrej Nikolajevitsj Kolmogorov (russisk Андре́й Никола́евич Колмого́ров) (25. april 1903–20. oktober 1987) var ein russisk matematikar som leverte viktige arbeid innanfor fleire område av matematikken. Han er særleg kjend for dei grunnleggande arbeida i tilknytning til sannsynsomgrepet. Han grunnla den aksiomatiske oppbygginga av sannsynsteorien basert på målteori.

Av ruinane kan nemnast romerske bygg som eit bad, eit amfiteater og ein villa, sakralbygg i form av eit kapell frå firehundretalet og ein basilika frå det neste hundreåret, og ei veneziansk borg frå trettenhundretalet, som no husar eit museum. Byen har òg ein bymur med ein vidkjend port som blir kalla «Løveporten». På sletta utanfor muren finst òg fleire bustadhus.

Det første konsertopptaket til Queen av songen var i Montreal Forum i Canada den 24. november 1981. Dette finst på konsertfilmen We Will Rock You. Dette er ein av få gonger på konsert der Mercury nytta falsett i songen på linja «these are the days it never rains but it pours».

Bilmuseet Cité de l’Automobile og jernbanemuseet Cité du Train er nasjonale transportmuseum. Electropolis er eit elektrisitetsmuseum. I tillegg finn ein Musée de l’Impression sur Etoffes de Mulhouse, museet knytt til stofftrykk, i byen.

Tittelsnes ligg heilt nord i Sveio, i det som tidlegare var Valestrand kommune. Neset ligg der Bømlafjorden møter Ålfjorden, rett sør for Leirvik. Tittelsnes vert rekna som ein del av tettstaden Valevåg.

Dei fleste tilsette i Politi- og lensmannsetaten har ein grad, men det finnest også sivilt tilsette utanfor gradssystemet, slik som sakshandsamarar, rådgjevarar, økonomar, teknologar og ved Politihøgskulen aktuelle akademikarar. Bere tilsette med politigrader har generell politimyndigheit og kan kle seg i uniform.

Bernhard Martinus Øverland (27. desember 1845–5. desember 1916) var ein disponent, brukseigar og Venstre-politikar. Han budde i Stjørdal gjennom det meste av sitt liv. Der var han aktiv i kommunepolitikken i ein mannsalder, og representerte den radikale, liberale delen i partiet Venstre. Øverland fekk sterkast støtte frå arbeidarar og handverkarar på Stjørdalshalsen, til skilnad frå partifellen John O. Arnstad som vart støtta av storbønder i bygdene rundt. Øverland var ordførar i Stjørdal periodane 1884-89 og 1892-1907, og sat på Stortinget valbolken 1907-09.

I september 2007 vart det rapportert om eit funn av 30 intakte bikubar og restar av 100-200 fleire frå midten av 900-talet fvt. og tidleg på 800-talet fvt. i ruinane av Rehov. Bikubane var bevis for ein avansert honningproduserande biavlsindustri (jordbruk) for 3000 år sidan. Bikubane, som var laga av strå og leire, vart funnen i metodiske rekkjer på 100 bikubar. Tidlegare har referansar til honning i gamle tekstar frå regionen (som uttrykket «landet av mjølk og honning» i Det gamle testamentet) trudd å berre ha synt til honning frå dadlar og fiken. Oppdaginga har bevist kommersiell produksjon av bihonning og bivoks.